b"\n_START_ARTICLE_\nLetona\n_START_SECTION_\nHist\xc3\xb2ria\n_START_PARAGRAPH_\nEl 1974 la fam\xc3\xadlia Viader va vendre les accions de Letona a Clesa, una empresa madrilenya, que posteriorment el 1998 va ser adquirida per la italiana Parmalat. El 2007 Nueva Rumasa va comprar els actius a l'Estat espanyol de Parmalat. Despr\xc3\xa9s que Nueva Rumasa entr\xc3\xa9s en situaci\xc3\xb3 concursal, l'empresa rest\xc3\xa0 pendent de compra mentre l'expedient es dirimia al jutjat mercantil de Barcelona. Encara estant pendent de compra, l'empresa catalana Damm, la distribuidora Cobega i el grup inversor Victory Turnaround feren conjuntament la millor oferta d'adquisici\xc3\xb3 amb 75 milions d'euros. Per darrere quedaven Central Lechera Asturiana amb 57 milions i Grup Vichy Catalan amb 37 milions."